ধর্ষণের ভিডিও ফাঁসের পর বহিষ্কৃত আপ নেতা ও প্রাক্তন মন্ত্রী সন্দীপ কুমারের পক্ষ নিয়ে ব্লগে লিখেছিলেন দলের মুখপাত্র আশুতোষ। কিন্তু সেই লেখা অপমানজনক, অত্যন্ত দায়িত্বজ্ঞানহীন এবং মহিলাদের পক্ষে অসম্মানজনক এই দাবিতে তাঁর বিরুদ্ধে সমন জারি করল জাতীয় মহিলা কমিশন। বৃহস্পতিবার দিল্লির মহিলা কমিশনের দফতরে তাঁকে দেখা করার নির্দেশ দেওয়া হয়েছে। অভিযোগ, আদালত রায় দেওয়ার আগেই আশুতোষ ব্লগে লেখেন, ধর্ষণ নয়, ওই মহিলার সম্মতিতেই সন্দীপকুমারের সঙ্গে তাঁর শারীরিক সম্পর্ক গড়ে ওঠে।